Τόζα Βεσελίνοβιτς

Ο Τόντορ (Τόζα) Βεσελίνοβιτς (Тодор Веселиновић, 22 Οκτωβρίου 1930 - 17 Μαΐου 2017) ήταν Γιουγκοσλάβος (από τη Σερβία) διεθνής ποδοσφαιριστής και προπονητής ποδοσφαίρου.

 Ποδοσφαιρική καριέρα 
 Σε συλλογικό επίπεδο 
Γεννήθηκε στις 22 Οκτωβρίου του 1930 στην πόλη Νόβι Σαντ. Έχει αγωνιστεί ως ποδοσφαιριστής στα πρωταθλήματα της Γιουγκοσλαβίας, της Ιταλίας, της Αυστρίας και του Βελγίου. Οι ομάδες από τις οποίες πέρασε κατά τη διάρκεια της καριέρας του ήταν οι: Σλόγκα Νόβι Σαντ, Βοϊβοντίνα, Παρτιζάν, Σαμπντόρια, Φιρστ Βιέννα, Ρουαγιάλ Υνιόν Σεν Ζιλουά, Αούστρια Κέρντεν και Προλέτερ Ζρένιανιν.

Ήταν ένας ιδιαίτερα χαρισματικός σκόρερ, κάτι που φαίνεται από το γεγονός ότι χρίστηκε τέσσερις φορές πρώτος σκόρερ στο πρωτάθλημα Γιουγκοσλαβίας (1956, 1957, 1958 και 1961) καθώς επίσης και από το σύνολο των γκολ που σημείωσε στα εθνικά πρωταθλήματα στα οποία αγωνίστηκε (170 γκολ σε 341 συμμετοχές).

 Διεθνείς συμμετοχές 
Ο Τόζα Βεσελίνοβιτς έχει πραγματοποιήσει με την εθνική ομάδα της Γιουγκοσλαβίας 37 συμμετοχές, ενώ κατάφερε να πετύχει και 28 γκολ. Μεταξύ άλλων, συμμετείχε στα Μουντιάλ του 1954 και του 1958.

 Προπονητική καριέρα 
Μετά το τέλος της πολυετούς επαγγελματικής του καριέρας ως ποδοσφαιριστής, ο Τόζα Βεσελίνοβιτς αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή.

Από το 1968 και μέχρι το 1998 εργάστηκε ως προπονητής σε αρκετές χώρες του κόσμου και συγκεκριμένα σε Αυστρία, Ισημερινό, Κολομβία, Σερβία, Ελλάδα, Ισπανία, Ιταλία και Τουρκία. Οι ομάδες στις οποίες έχει διατελέσει προπονητής είναι οι: Αούστρια Κέρντεν, Ιντεπεντιέντε Σάντα Φε, Κλουμπ Ντεπορτίβο Ελ Νασιονάλ, Βοϊβοντίνα, Ολυμπιακός Πειραιώς, Λεβάντε, Μιγιονάριος, Φενέρμπαχτσε, Απόλλων Σμύρνης, Καταντζάρο, Διαγόρας Ρόδου, ΑΕΚ, Γκαζιάντεπσπορ, Μπακιρκόισπορ, Καρσίγιακα και Εθνικός Πειραιώς.

Εκτός των άλλων, έχει διατελέσει ομοσπονδιακός προπονητής των εθνικών ομάδων ποδοσφαίρου της Κολομβίας (1972-73) και της Γιουγκοσλαβίας (1982-84).

 Ατομικές διακρίσεις 
 4 φορές πρώτος σκόρερ στο πρωτάθλημα ποδοσφαίρου Γιουγκοσλαβίας: 1956, 1957, 1958, 1961

 Πηγές 
 Το προφίλ του Τόζα Βεσελίνοβιτς στο transfermarkt.co.uk
 Το προφίλ του Τόζα Βεσελίνοβιτς στο worldfootball.net
 Τόζα Βεσελίνοβιτς: ο άνθρωπος που ενώνει Ολυμπιακό και Λεβάντε

Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Γιουγκοσλάβοι ποδοσφαιριστές
Κατηγορία:Γιουγκοσλάβοι προπονητές ποδοσφαίρου
Κατηγορία:Προπονητές ποδοσφαίρου Γκαζιάντεπσπορ
Κατηγορία:Προπονητές ποδοσφαίρου Καρσίγιακα ΣΚ
Κατηγορία:Προπονητές ποδοσφαίρου Μπακιρκόισπορ
Κατηγορία:Προπονητές ποδοσφαίρου Ιντεπεντιέντε Σάντα Φε
Κατηγορία:Προπονητές ποδοσφαίρου ΟΝ Καταντζάρο 1929
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Εθνικής Κολομβίας
Κατηγορία:Προπονητές ποδοσφαίρου Βοϊβοντίνα Νόβι Σαντ
Κατηγορία:Προπονητές ποδοσφαίρου Εθνικής Γιουγκοσλαβίας
Κατηγορία:Προπονητές ποδοσφαίρου Φενερμπαχτσέ
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Διαγόρα Ρόδου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Εθνικού Πειραιώς
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Φιρστ Βιέννα
Κατηγορία:Ποδοσφαιριστές Αούστρια Κέρντεν
Κατηγορία:Προπονητές Σούπερ Λιγκ Τουρκίας
Κατηγορία:Προπονητές ποδοσφαίρου Λεβάντε ΟΝ
Κατηγορία:Προπονητές Ευρωπαϊκού Πρωταθλήματος Ποδοσφαίρου 1984